

คำสั่งมหาวิทยาลัยราชภัฏวไลยอลงกรณ์ ในพระบรมราชูปถัมภ์

ที่ /๒๕๖๕

เรื่อง แต่งตั้งคณะกรรมการอาจารย์ผู้รับผิดชอบหลักสูตร

-------------------------------------------

มหาวิทยาลัยได้มีการปรับเปลี่ยนคณะกรรมการอาจารย์ผู้รับผิดชอบหลักสูตร ดังนั้นเพื่อให้การดำเนินงานของหลักสูตรเป็นไปตามประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ. ๒๕๕๘ และประกาศกระทรวงศึกษาธิการ เรื่อง กรอบมาตรฐานคุณวุฒิระดับอุดมศึกษาแห่งชาติ พ.ศ. ๒๕๕๒ มหาวิทยาลัยราชภัฏวไลยอลงกรณ์ ในพระบรมราชูปถัมภ์ จังหวัดปทุมธานี อาศัยอำนาจตามความในมาตรา ๓๑ แห่งพระราชบัญญัติมหาวิทยาลัยราชภัฏ พ.ศ. ๒๕๔๗ จึงแต่งตั้งคณะกรรมการอาจารย์ผู้รับผิดชอบหลักสูตร ตามบันทึกข้อความที่ อว ๐๖๓๐.๐๖/๖๑ ลงวันที่ ๒๓ มกราคม ๒๕๖๘   
ดังรายนามต่อไปนี้

**คณะวิทยาการจัดการ**

**หลักสูตรบริหารธุรกิจบัณฑิต สาขาวิชาการจัดการโลจิสติกส์และซัพพลายเชน**

1. อาจารย์วัชรพล วงศ์จันทร์ ประธาน
2. อาจารย์กิตินันธ์ มากปรางค์ กรรมการ
3. อาจารย์ถิรนันท์ ทิวาราตรีวิทย์ กรรมการ
4. อาจารย์ ดร.ธนิษฐ์นันท์ จันทร์แย้ม กรรมการ
5. อาจารย์ ดร.นิศากร มะลิวัลย์ กรรมการและเลขานุการ

**หน้าที่**

1. การพัฒนาหลักสูตรที่รับผิดชอบ เริ่มตั้งแต่กระบวนการพัฒนาตามกรอบมาตรฐานคุณวุฒิระดับอุดมศึกษาแห่งชาติ (TQF) พ.ศ. ๒๕๕๒ การใช้ การประเมิน การปรับปรุงหลักสูตร การติดตามผลบัณฑิต และการปิดหลักสูตร เพื่อการประกันคุณภาพหลักสูตร
2. การพัฒนานักศึกษา ได้แก่ การวางแผนการรับนักศึกษา การจัดหาผู้เรียนร่วมกับคณะ การเสนอแต่งตั้งอาจารย์ที่ปรึกษา งานกิจกรรมเสริมสร้างและพัฒนาศักยภาพนักศึกษา เพื่อรับการประเมิน จากหน่วยงานต่าง ๆ เช่น สกอ. สมศ. เป็นต้น
3. การจัดการเรียนการสอน ได้แก่ การจัดแผนการเรียน การเสนอคณะและมหาวิทยาลัย เพื่อพิจารณาแต่งตั้งอาจารย์พิเศษ การกำกับดูแลกระบวนการเรียนการสอนของหลักสูตร การจัดหาสื่อ และการให้ความเห็นเกี่ยวกับการเทียบโอนและยกเว้นการเรียนของนักศึกษา
4. การจัดฝึกประสบการณ์วิชาชีพให้นักศึกษา ได้แก่ การเตรียมนักศึกษา จัดหาแหล่งฝึก การนิเทศ และประเมินผลตามมาตรฐานหลักสูตร
5. ปฏิบัติหน้าที่ในส่วนที่เกี่ยวข้องกับงานวิชาการเพื่อสร้างคุณภาพมาตรฐานหลักสูตรที่รับผิดชอบ ให้เป็นไปตามประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ. ๒๕๕๘ และประกาศกระทรวงศึกษาธิการ เรื่อง กรอบมาตรฐานคุณวุฒิระดับอุดมศึกษาแห่งชาติ (TQF) พ.ศ. ๒๕๕๒ รวมถึงหลักสูตรที่มีการพัฒนา
6. การปฏิบัติงานอื่น ๆ ที่มหาวิทยาลัยและคณะมอบหมาย

สั่ง ณ วันที่ ............... พ.ศ. ๒๕๖๖

(รองศาสตราจารย์ ดร.สมบัติ คชสิทธิ์)

อธิการบดีมหาวิทยาลัยราชภัฏวไลยอลงกรณ์ ในพระบรมราชูปถัมภ์

………………………ผู้ร่าง

………………………ผู้พิมพ์

………………………ผู้ตรวจ